«Ծայրահեղ ծանր վիճակում էի, բուժումների համար ծախսեր էր պետք, պարտքերի տակ ընկա: Եթե խփեր գլխիս, ես մահանայի, ի՞նչ է, այդպես պետք է անցներ գնա՞ր, պիտի բոլորը մոռանայի՞ն, թող մտածեն մարդու մասին»,-վրդովված ասաց Վիգեն Դավթյանը: Հայտնեց, որ դիմել է Կոտայքի մարզային վարչության Նաիրի բաժնի ոստիկանություն: Ոստիկանության Նաիրի բաժնի քննիչ Սարգիս Դադոյանը ՀԺ-ին փոխանցեց, որ Վիգեն Դավթյանի ծեծի գործով մեկ ու կես ամսից ավելի է՝ նախաքննություն է տարվում, Վահան Սարգսյանի կողմից Վիգեն Դավթյանին ծեծի ենթարկելը հաստատվել է, Սարգսյանը հետախուզվում է: Քննիչ Սարգիս Դադոյանը գործի վերաբերյալ այլ մանրամասներ չցանկացավ հաղորդել: